joelniklaus/EU_Wikipedias huggingface dataset:
Daniels Hants

Daniels Hants ir angļu mūziķis, dziesmu autors un producents. Viņš ir elektroniskās mūzikas grupas Ladytron līdzdibinātājs, galvenais dziesmu autors un producents.

Biogrāfija 
Viņš iepazinās ar Rubenu Vū Liverpūlē 1995.gadā un izveidoja grupu Ladytron ar viņu 1999.gadā kopā ar Miru Arojo un Helēnu Marniju.

2003.gadā viņš izveidoja klubu Liverpūlē "Evol" un vēlāk sadarbojās pilsētā 2005.gadā slavenajā bārā "Korova". Papildus grupai, viņš uzstājas arī kā diskžokejs pa visu pasauli gan solo, gan ar citu grupu biedriem. Viņš dziedāja Ladytron dziesmās "International Dateline" un "Versus".

Viņš ir bijis producents citiem mūziķiem - Kristīnai Agilerai, Marinai Gasolīnai un Niue, un remiksejā Deiva Gāna, Soulwax, Placebo, Simian, Pola Velera un Blondie dziesmas.

Viņš strādāja pie vairākām filmām, tai skaitā "Would You Rather", Saša Greja galvenajā lomā, sadarbībā ar islandiešu draugu Bardi Johansonu. Hants pievienojās grupai Pink Industry kā ģitārists viņu pirmajā koncertā pēc 25 gadu pauzes 2012.gada janvārī Sanpaulu, Brazīlijā.

Hants producēja Ladytron biedres Helēnas Marnijas debija albumu Crystal World, kas tika izlaists 2013.gadā. Viņš pašlaik producē gaidāmo sesto Ladytron albumu un strādā pie citiem nesaistītiem projektiem.

2016.gadā viņš līdzproducēja grupas Lush labumu Blind Spot (EP).

Instrumenti 

 Roland SH-09, Crumar Stratus (604 tūre);
 Sequential Circuits Pro-One, Korg Delta, Roland SH-09 (Light & Magic tūre);
 Vox Phantom Six Strings ģitāra, Roland SH-09, Korg MS200B (Witching Hour tūre);
 Vox Phantom Six Strings ģitāra, Roland SH-201, Korg MS2000B (Velocifero tūre);
 Crumar Stratus (Best of 00-10 un Gravity the Seducer tūres).

Diskogrāfija

Ladytron 

 604 (2001)
 Light & Magic (2002)
 Witching Hour (2005)
 Velocifero (2008)
 Gravity the Seducer (2011)

Atsauces 

1974. gadā dzimušie

Britu mūziķi
Rūbens Vū

Rūbens Vū (dzimis 1975.g.) ir fotogrāfs, mūzikas direktors, mūzikas producents un elektroniskās mūzikas grupas Ladytron biedrs. Viņš šajā grupā ir tastatūrists, dziesmu autors un producents.

Biogrāfija 
Dzimis Liverpūlē, Vū uzauga Anglijas ziemeļrietumos un studēja rūpniecisko dizainu Šelfīldas Halema universitātē. Viņš iepazinās ar Danielu Hantu Liverpūlē 1994.gadā, abi dibinot mūzikas grupu Ladytron kopā ar Miru Arojo un Helēnu Mārniju.

1997.gadā Rūbens Vū absolvēja un pabeidza maģistratūras programmu 1998.gadā Liverpūles universitātē, pirms sāka strādāt par rūpniecisko dizaineri, līdz kļuva par pilna laika grupas biedru 2002.gadā. Vū ar roku uzzīmēja vāka dizainu grupai Ladytron pirmajam Anglijas versijas albumam 604 un sāka dokumentēt savus ceļojumus grupas tūrē, fotografējot. Viņa vizuālās mākslas karjera sākās 2012.gadā, kad grupa paņēma pārtraukumu un tad mūziķis varēja pilnībā koncentrēties uz savu radošo produkciju. Vū kopš tā laika ir radījis māksliniecisku saturu kompānijām General Electric, Apple "Shot On iPhone" kampaņai, Jaguar Land Rover, Google, Interscope u.c.

Rubens Vū un Daniels Hants dibināja naktsklubu Liverpūlē "Evol" 2003.gadā un bāru "Korova" 2005.gadā.

Vū producēja un bija līdzautors divām dziesmām "Birds of Prey" un "Little Dreamer" Kristīnas Agileras 2010.gada albumā Bionic.

2017.gadā Vū nofotografēja mākslas darbu Zedda un Alesijas dubultā platīna singlam "Stay", arī Zedda un Liama Peina singlam "Get Low" sadarbībā ar Samuēlu Burdžesu-Džonsonu.

Instrumenti 
Grupas Ladytron koncertu laikā, Rūbens Vū spēlē sintezatorus. Korg MS-10 bija viņa primārais sintezators pirmajās četrās Ladytron tūrēs.

Vū grupas koncertos spēlēja sekojošus instrumentus:

 Korg MS-10, Roland SH-2 (604 tūrē);
 Korg MS-10, microKorg (Light & Magic tūrē);
 Korg MS-10, Korg MS2000B (Witching Hour tūrē);
 Korg MS-10, Korg MS2000B, Minimoog Voyager (Velocifero tūrē);
 Minimoog Voyager (Best of 00-10 un Gravity the Seducer tūrēs).

Albuma Witching Hour tūres sākumā grupas Ladytron biedri mēdza nosaukt savus četrus indentiskos sintezatorus Korg MS2000B, lai tos būtu vieglāk uzstādīt uz skatuves. Vū MS2000B sintezatora iesauka bija Glorija.

Diskogrāfija

Ladytron 

 604 (2001)
 Light & Magic (2002)
 Witching Hour (2005)
 Velocifero (2008)
 Gravity the Seducer (2011)

Atsauces

Ārējās saites 

 Reuben Wu's Official Website
 Reuben Wu's Official Instagram
 Interview with The Photographic Journal
 National Geographic: Surreal Desert Landscapes Painted on a Canvas Made of Sky
 The Adventure Photography of Ladytron Co-Founder Reuben Wu
 Discogs
 
  ISO50 feature on Reuben Wu's photography

1975. gadā dzimušie
Mersisaidā dzimušie
Britu mūziķi
Skotijas cilvēki
Skrīveru iela (Rīga)

Skrīveru iela ir iela Dzirciema apkaimē Rīgā, kas sākas krustojumā ar Jūrmalas gatvi un beidzas krustojumā ar Konsula ielu. Skrīveru iela ir viena no īsākām Dzirciema ielām, tās garums ir nepilni 50 metri.

Vēsture 
Iela tika izveidota ap 1882. gadu ar savu tagadējo nosaukumu (), kas laika gaitā nav mainījies. Skrīveri ir ciems Vidzemē.

Ielu savienojumi 
Skrīveru iela ir savienota ar šādām ielām:
 Jūrmalas gatve
 Konsula iela

Skatīt arī 
 Kurzemes rajons
 Dzirciems

Atsauces 

Ielas Dzirciemā
Kurzemes rajons
Austrumberlīne

Austrumberlīne () pastāvēja no 1949. līdz 1990. gadam un to veidoja Berlīnes PSRS sektors, kas tika izveidots 1945. gadā. Amerikāņu, britu un franču sektors veidoja Rietumberlīni, kas politiski un ekonomiski bija saistīta ar Rietumvāciju, bet Austrumberlīne bija Vācijas Demokrātiskās Republikas de facto galvaspilsēta. Laikā no 1961. gada 13. augusta līdz 1989. gada 8. novembrim Austrumberlīni no Rietumberlīnes atdalīja Berlīnes mūris.

Austrumvācijā 20. gadsimta 70. gados izplatījās prakse pilsētas rietumu daļu saukt par "Rietumberlīni", savukārt austrumu daļu par vienkārši "Berlīni".

Ārējās saites 

Vācijas vēsture
Berlīne
604 (albums)

604 ir elektroniskās mūzikas grupas Ladytron studijas debija albums, kuru izlaida ierakstu kompānija Emperor Norton Records  2001.gada 6.februārī Amerikā un 12.martā Anglijā  Invicta Hi-Fi. To līdzproducēja, apstrādāja un producēja Lens Tomas. Dažas dziesmas tika izlaistas kā EP ieraksti - Miss Black and Her Friends (1999), Mu-Tron EP (2000) un Commodore Rock(2000). 

2004.gada 20.jūlijā 604 tika atkārtoti laists klajā Amerikā ar četrām papildus dziesmām. Pirmie trīs koncerta ieraksti izveidoti 2003.gada 16.maijā Centrālajā Militārajā klubā Sofijā, Bulgārijā. 2011.gada janvāra atkārtoti izdotajā Ladytron albumā pašreizējā izdevējkompānijā Nettwerk  ir iekļautas šīs dziesmas.

2002.gada intervijā ar tiešsaistes žurnālu Chaos Control, Daniels Hants norādīja, ka albums tika nosaukts pēc Britu Kolumbijas reģionālā koda. Rūbens Vū izstrādāja albuma 604 Eiropas izdevuma kaveru.

Kritika 

604 ieguva mūziķu vispārēju atzinību. Tīmekļa vietne Metacritic, kas piešķir normalizētu vērtējumu no 100 pārskatiem no galvenajām publikācijām, albumam tika piešķirts vidējais vērtējums 81, pamatojoties uz 11 pārskatiem, kas norāda uz "vispārēju atzinību".

2001.gada martā 604 tika izvēlēts kā mēneša albums žurnālā Muzik.

Kopš 2001. gada pārdošana Amerikā pārsniedza 20'000 eksemplāru, saskaņā ar Nielsen SoundScan.

Singli 
Dziesma "He Took Her to a Movie" tika izlaists kā albuma galvenais singls. Dziesma tika ierakstīta par £50 un iekļauj sevī Līzas Eriksones, no Sanfrancisko, elektroniskā dueta Techno Squirrels viesu vokālu. Pēc albuma izlaišanas, tas tika nosaukts par nedēļas singlu žurnālā NME. Dziesma tika iespaidota no Kraftwerk 1978.gada dziesmas "The Model".Dziesma "Playgirl" tika izlaista kā albuma otrais singls. Tā sasniedza 89.vietu UK Singles Chart.Dziesma "The Way That I Found You" tika izlaists kā albuma trešais un pēdējais singls. Tā sasniedza 88.vietu UK Singles Chart. Singla B puse "Holiday 601" tika iekļauta Ladytron otrajā studijas albumā Light & Magic, pārdēvēts par "NuHorizons".

Dziesmu saraksts

604 (Remixed & Rare) 
2009.gada 1.septembrī Redbird Records un Cobraside Distribution izlaida remiksu kompilāciju, B puses un raritātes ar virsrakstu 604 (Remixed & Rare). Vāks ir negatīvā versija albuma 604 ASV kaverā.

Personāls 

 Ladytron – produkcija, dizains
 Toms Dalens – dizains
 Līza Eriksone – viesu vokāls (track 12)
 Sebastiens Mejers – ASV vāka fotogrāfs
 Lens Tomas – līdzproducents, projektētājs, miksa projektētājs.

Izlaišanas vēsture

Atsauces 

2001. gada albumi
Kristofs Krāmers

Kristofs Krāmers (; dzimis ) ir Vācijas futbolists, pussargs, Vācijas futbola izlases dalībnieks. Kopš 2016. gada spēlē Vācijas Bundeslīgas kluba Menhengladbahas "Borussia" sastāvā.

Karjeru uzsācis Leverkūzenes "Bayer" otrās komandas sastāvā. Vēlāk iekļuva galvenajā "Bayer" komandā un aizvadīja vien 26. spēles. Nespējot nostiprināties sastāvā viņš tika izīrēts otrās Bundeslīgas klubam VfL Bochum. Pēc divu gadu nospēlēšanas otrajā Bundeslīgā, Krāmers pārvācās uz Menhengladbahas "Borussia", kur arī spēlē šobrīd. 

Vācijas izlasē, Kristofs, pirmo spēli aizvadījis 2014. gada 13. maijā un tajā pašā gadā arī izcīnija Pasaules kausu futbolā.

Sasniegumi 
Vācija

 FIFA Pasaules kauss: 2014

Ārējās saites 

1991. gadā dzimušie
Vācijas futbolisti
Vācijas izlases futbolisti
2014. gada FIFA Pasaules kausa spēlētāji
Menhengladbahas "Borussia" spēlētāji
Leverkūzenes "Bayer" spēlētāji
Ziemeļreinā-Vestfālenē dzimušie
Igors Štimacs

Igors Štimacs (; dzimis ) ir horvātu futbola treneris un bijušais futbolists, spēlējis aizsarga pozīcijā, bijis Horvātijas futbola izlases dalībnieks. Kopš 2019. gada Štimacs ir Indijas futbola izlases galvenais treneris.

Karjeru sācis Splitas "Hajduk". 1992. gadā kļuva par Horvātijas čempionu. Vēlāk parstāvēja Spānijas klubu Cádiz, bet 1994. gada atgriezās Hajduk un vēlreiz uzvarēja Horvātijas līgā. 1995. gadā pārgāja uz Derby County, kas tolaik spēlēja Anglijas otrajā spēcīgākajā līgā — Championship. Palīdzēja komandai iekļūt Premjerlīgā. No 1999. līdz 2001. gadam pārstāvēja West Ham United. Karjeru noslēdza 2002. gadā Hajduk.

Horvātijas izlasē debitēja  draudzības spēlē pret Rumāniju. Izlases sastāvā piedalījies 1996. gada Eiropas čempionāta finālturnīrā. 1998. gada FIFA Pasaules kausā ar Horvātijas izlasi izcīnīja 3. vietu, piedaloties visās septiņās spēlēs. Karjeru izlasē noslēdza 2002. gada februārī, pēdējo spēli aizvadot pret Bulgārijas izlasi. Izlases rindās nospēlējis 53 spēles un guvis divus vārtus.

Pēc spēlētāja karjeras beigām kļuva par treneri. Vadījis Horvātijas klubus Hajduk, Cibalia, NK Zagreb un Zadar. No 2012. līdz 2013. gadam bija Horvātijas izlases galvenais treneris. Strādājis arī ar Irānas un Kataras klubiem.

Sasniegumi

Spēlētāja karjera 
Hajduk Split

 Horvātijas Pirmā līga: 1992, 1994–95
 Horvātijas kauss: 1995
 Dienvidslāvijas kauss: 1991

Atsauces

Ārējās saites 

1967. gadā dzimušie
Dubrovnikas-Neretvas župānijā dzimušie
Dienvidslāvijas futbolisti
Horvātijas futbolisti
Horvātijas izlases futbolisti
1996. gada Eiropas čempionāta futbolā spēlētāji
1998. gada FIFA Pasaules kausa spēlētāji
Horvātijas futbola treneri
Horvātijas futbola izlases treneri
Indijas futbola izlases treneri
Derby County F.C. spēlētāji
West Ham United F.C. spēlētāji
Splitas "Hajduk" spēlētāji
Paršučka

Paršučka  ir Dubnas labā krasta pieteka Augšdaugavas un Preiļu novados. Iztece uz rietumiem no Zabalotkiem. Tek rietumu virzienā, lejtecē pagriežas uz dienvidiem. Ietek Dubnā netālu no Ceriņu 2 mājām. Auštecē Paršučku šķērso valsts autoceļš V636 (Krāslava – Izvalta – Šķeltova – Aglona). Paršučkas krastos atrodas Dimperi un Guta.

Atsauces 

Aglonas novada upes
Augšdaugavas novada upes
Daugavpils novada upes
Preiļu novada upes
Daugavas baseina upes
Aglonas pagasts
Ambeļu pagasts
Šķeltovas pagasts
Dubnas pietekas
Zelta upīte

Zelta upīte  ir Biešona ezera pieteka Preiļu novadā. Iztece no Jazinka ezera ziemeļiem. Tek ziemeļrietumu virzienā. Caurtek Itiņkas ezeru un Raudiņu ezeru. Ieteka Biešonā ziemeļaustrumos. Zelta upītes krastos  atrodas Jelinski, Suhocki, Atšķiras Madelāni un Boreksti.

Atsauces 

Aglonas novada upes
Preiļu novada upes
Daugavas baseina upes
Aglonas pagasts
Grāveru pagasts
Helmuts Kalniņš

Helmuts Kalniņš (dzimis ) ir latviešu aktieris. 

1970. gados kļuvis par Dailes teātra aktieri.

Filmējies seriālā "Likteņa līdumnieki", kā arī filmās "Zītaru dzimta", "Mazās kaislības", "Fronte tēva pagalmā", "Vajadzīga soliste", "Vilkatis Toms" un "Gaidiet "Džonu Graftonu"".

Atsauces 

1953. gadā dzimušie
Latviešu teātra aktieri
Transformeri: Iznīcības laikmets

"Transformeri: Iznīcības laikmets" () ir 2014. gada amerikāņu supervaroņu filma, kuras režisors ir Maikls Bejs. Filma ir ceturtā daļa "Transformeru" filmu sērijā. Filma ir turpinājums 2011. gada filmai "Transformeri 3: Mēness no otras puses". 2017. gadā filmai iznāca turpinājums "Transformeri: Pēdējais bruņinieks".

Galvenās lomas filmā atveido Marks Volbergs, Stenlijs Tuči, T.Dž. Millers, Sofija Mailza, Tituss Velivers, Nikola Pelca un Kelsijs Gramers.

Filmā autobotiem ir jācīnās ar senu un spēcīgu ienaidnieku, kurš draud iznīcināt Zemi.

Atsauces

Ārējās saites 

2014. gada filmas
ASV zinātniskās fantastikas filmas
Krīgera nacionālais parks

Krīgera nacionālais parks (, ) ir viens no lielākajiem nacionālajiem parkiem Āfrikā. Atrodas Limpopo un Mpumalanas provincē, Dienvidāfrikas ziemeļaustrumos. Tā platība ir 19 485 km2, stiepjas 360 km garumā un 65 km platumā.

Krīgera nacionālais parks dibināts 1898. gadā kā rezervāts, 1926. gadā tas kļuva par pirmo nacionālo parku Dienvidāfrikā. Nosaukts tobrīdējā Dienvidāfrikas prezidenta Pola Krīgera vārdā.

Atsauces

Ārējās saites 

 
 

Nacionālie parki
Dienvidāfrika
Transformeri: Pēdējais bruņinieks

"Transformeri: Pēdējais bruņinieks" () ir 2017. gada amerikāņu supervaroņu filma, kuras režisors ir Maikls Bejs. Filma ir piektā daļa "Transformeru" filmu sērijā. Filma ir turpinājums 2014. gada filmai "Transformeri: Iznīcības laikmets".

Galvenās lomas filmā atveido Marks Volbergs, Džošua Diamels, Džons Turturo, Glens Moršovers, Laura Hadoka un Entonijs Hopkinss.

Filmā savā starpā karo autoboti un deceptikoni. Nākotne ir apslēpta pagātnes noslēpumos, Transformeru paslēptajā vēsturē.

Atsauces

Ārējās saites 

2017. gada filmas
ASV zinātniskās fantastikas filmas
Dear Basketball

Dear Basketball ("Dārgais basketbol" vai "Mīļais basketbol") ir 2017. gada animācijas īsfilma. Īsfilmas režisors un animators ir Glens Kīns, bet scenārija autors un stāstītājs ir Kobe Braiants. Filmas sižets ir balstīts uz Kobes Braianta vēstuli, ko  publicēja vietnē The Players' Tribune, kurā viņš paziņoja par savu aiziešanu no basketbola.

Īsfilma tiešsaistē tika izplatīta video straumēšanas portālā go90. Dear Basketball saņēma Amerikas Kinoakadēmijas balvu nominācijā "Labākā animācijas īsfilma", tādējādi tā ir pirmā reize, kad NBA spēlētājs saņem šo balvu, tāpat tas ir pirmais Oskars Kīnam, ilggadējam Disney studijas animatoram.

Atsauces

Ārējās saites 

2017. gada animācijas filmas
Līgava — līķis

"Līgava — līķis" () ir 2005. gada leļļu animācijas filma, kuras režisori ir Tims Bērtons un Maiks Džonsons.

Filmas darbība norisinās 19. gadsimtā kādā Eiropas ciematā. Viktors ir saderinājies ar Viktoriju, taču kādā naksnīgā pastaigā viņš nonāk pazemes valstībā, kur viņu gaida šarmantā Līgava-Līķis. Viņam jāizšķiras, kuru no abām dzīvēm turpmāk dzīvot — krāšņo un interesanto pazemes valstībā, vai pelēko un kašķu pilno virszemē ar līgavas negantajiem vecākiem un garlaikoto sabiedrību.

2005. gadā filmu nominēja Amerikas Kinoakadēmijas balvai kategorijā "Labākā animācijas filma", tomēr balvu ieguva animācijas filma "Volless un Gromits: Vilkatruša lāsts".

Atsauces

Ārējās saites 

2005. gada animācijas filmas
ASV animācijas filmas
Apvienotās Karalistes filmas
Warner Bros. animācijas filmas
Tima Bērtona filmas
Rafa Silva

Rafa Silva (dzimis ) ir Portugāles futbolists, pussargs, Portugāles futbola izlases dalībnieks. Kopš 2016. gada spēlē Portugāles Premjerlīgas kluba Lisabonas "Benfica" sastāvā.

Profesionālo karjeru sācis Portugāles klubā C.D. Feirense, 2013 gadā pārvācās uz S.C. Braga, kuras rindās aizvadīja vairāk nekā 100 spēles. 2016. gadā kopā ar S.C. Braga viņš izcīnija Portugāles kausu. 

Nacionālajā izlasē Silva debitēja 2014. gadā un piedalījās 2014. gada Pasaules kausā un 2016. gada Eiropas čempionātā, kurā Portugāle izcīnīja zeltu.

Sasniegumi 
Braga

 Taça de Portugal: 2015–16

Benfica

 Portugāles Premjerlīga: 2016–17, 2018–19
 Taça de Portugal: 2016–17
 Supertaça Cândido de Oliveira: 2017, 2019

Portugāle

 Eiropas čempionāts futbolā: 2016

 UEFA Nāciju līga: 2018–19

Ārējās saites 

1993. gadā dzimušie
Portugāles futbolisti
Portugāles izlases futbolisti
2014. gada FIFA Pasaules kausa spēlētāji
2016. gada Eiropas čempionāta futbolā spēlētāji
SC Braga spēlētāji
Lisabonas "Benfica" spēlētāji
2020. gada Eiropas čempionāta futbolā spēlētāji
Gorodoka pilskalns

Gorodoka pilskalns jeb  Gorodoks ir pilskalns, kas atrodas Preiļu novada Aglonas pagasta austrumu daļā, Gorodokas ciemā. 

Viens no lielākajiem pilskalniem apkārtnē. Četrstūrains pilskalna plakums aizņem kalna virsotni, kas stiepjas rietumu - austrumu virzienā. Pār apkārtni paceļas 25 - 30 metru augstumā. Plakuma garums ir 100 metri, bet platums - 55 metri. Abos galos plakumam vairāki ierakumi un uzbedumi. Nav ievērojama kultūrslāņa. Spriežot pēc nocietinājumiem Gorodokas pilskalns pieskaitāms cietokšņveida pilskalniem, kas tika veidoti no 10. līdz 12. gadsimtam.

Foto galerija

Ārējās saites 
 Gorodokas pilskalns
 

Pilskalni Latgalē
Aglonas pagasts
Arheoloģiskie pieminekļi Latvijā
Madaļānu pilskalns

Madaļānu (Madelānu, Madalānu) pilskalns ir pilskalns, kas atrodas Preiļu novada Aglonas pagasta centrālajā daļā, Aglonas Madelānu ciemā, Lielā Dubuļkas ezera rietumu krastā. 

Pilskalna relatīvais augstums ir 20 metri. Pilskalna plakumu un dienvidu nogāzi vēl nesenā pagātnē lauksaimnieciski apstrādāja, tāpēc nocietinājumi šajā pilskalna daļā vairs nav saskatāmi. Ziemeļu nogāzē palikušas divas terases. Domājams, ka kādreiz terases apjozušas visu pilskalnu.

Arheoloģiskie izrakumi 
Pirmie iedzīvotāji apmetnē dzīvojuši jau pirms 3000 gadiem. No šī laika atrasti pavardi, bezripas keramika, akmens un kaula darbarīki, kaula rotadatas, piekariņi, amuleti no dzīvnieku zobiem. Pilskalnā un pie tā esošājā apmetnes vietā un kapulaikā 1979. gada Vladislava Urtāna vadītajos izrakumos atklāja bagātīgu arheoloģisko mantojumu.

Uzplaukumu pilskalns piedzīvoja 12. līdz 13. gadsimtam, kad te dzīvoja latgaļu feodāļi ar saviem padotajiem. Pirmās celtnes būvēja pie nocietinājumiem. Vēlāk, iedzīvotāju skaitam pieaugot, apbūvēja arī pilskalna vidu. Izrakumos atrastas 10 - 12 kvadrātmetru lielas guļkoku dūmistabas ar akmens vai māla krāsnīm un pavardiem, saimniecības ēkas, pagrabi, maltuve, krāsns dzelzs iegūšanai no vietējās purva rūdas, rotkaļa darbnīca, podnieku cepļi, kalve. Iegūti vairāki tūkstoši dažādu senlietu. 

Senlietas liecina par sakariem ar citām zemēm - no Krievzemes ievestas stikla krelles un vērpjamie skriemeļi, no Norvēģijas nākušas šīfera galodiņas. Gliemežvāki, kurus sievietes izmantoja kaklarotām, nākuši no Maldivu salām Indijas okeānā. Madelānu pilskalna tirgotāji iemainīja bronzu, alvu, sudrabu, ko uz vietas  apstrādāja rotkaļi. Par to liecina rotkaļa darbnīca, tīģeļi, kuros kausēja metālus, un citi priekšmeti. Krāsnīs vairākkārt atrastas no māla veidotas cilvēku galvas.

Kad cilvēku skaits vēl vairāk palielinājās, pilskalna dienvidu piekājē radās ciems, kuru atklāja 1984. gada izrakumos un kurā ir tādi paši arheoloģiskie atradumi kā pilskalnā. Izpētīti arī vairāki kapulaiki, kuros atrastas dažādas rotaslietas.

Leģenda 
Pēc Johana Rīvija atstāstītās leģendas, Aglonā 1263. gadā esot nogalināts un apglabāts Lietuvas dižkungs Mindaugs, viņa sieva Martu esot bijusi Madelānu pilskalna virsaiša meita.

Foto galerija

Ārējās saites 
 Madalānu pilskalns
 

Pilskalni Latgalē
Aglonas pagasts
Arheoloģiskie pieminekļi Latvijā
Vāģi

{{Filmas infokaste
|      nosaukums = Vāģi
|    oriģinālnos = Cars
|         attēls = Cars_2006.jpg
|        att_izm = 
|       paraksts = DVD vāks
|          žanrs = Komēdija
|       režisors = Džons Laseters
|     producents = Darla K. Andersone
|      scenārijs =  * Džons Laseters
 Džo Ranfts
| galvenajās lomās         = 
 Ouens Vilsons
 Pols Ņūmens
 Maikls Kītons
 Bonija Hānta
 Kabeļvīrs Lerijs
|         mūzika = Rendijs Ņūmens
|      operators = Džeremijs Laskijs
|        montāža = Kens Šretsmans
|        studija = 
 Walt Disney Pictures
 Pixar Animation Studios|    izplatītājs = Walt Disney StudiosMotion Pictures|       izdošana =  (ASV)
  (Latvijā)
|         ilgums = 117 minūtes
|         valsts = 
|         valoda = angļu
|        budžets = 
|       ienākumi = 
|    iepriekšējā = 
|         nākamā = Vāģi 2
|           imdb = 
}}
"Vāģi" () ir 2006. gada datoranimācijas 3D filma, ko producējusi Pixar Animation Studios un izdevusi studija Walt Disney Pictures''. Galvenos tēlus ir ieskaņojuši aktieri Ouens Vilsons, Pols Ņūmens, Maikls Kītons, Kabeļvīrs Lerijs un Bonija Hānta. Filmas dublāža latviešu valodā lomas ierunājuši aktieri Gundars Silakaktiņš, Rēzija Kalniņa, Pēteris Liepiņš, Uldis Dumpis, Jānis Kirmuška, Valdis Liepiņš, Jānis Jarāns, Pēteris Šogolovs, Leons Krivāns u.c.

Filma ir stāsts par Zibeni Makvīnu, kurš ir traucies tikai pēc uzvarām, bet, kad viņa ceļojums dažādu iemeslu dēļ apstājas Radiatormiestā Karburatoru apgabalā, nākas apzināties, ka ne visu vienmēr var viegli iegūt. Viņš iepazīstas ar ciemata iedzīvotājiem un izpelnās cienījamās autoleģendas Doka Hadsona (oriģinālā Pola Ņūmena, latviešu versijā — Ulda Dumpja balss) atbalstu, kā arī saprot, ka dzīvē ir daudz kas vairāk par sacīkstēm.

2006. gadā filma tika nominēta Amerikas Kinoakadēmijas balvai.

Atsauces

Ārējās saites 

2006. gada animācijas filmas
ASV animācijas filmas
Pixar filmas
Jānis Andris Osis

Jānis Andris Osis (dzimis 1943. gada 4. oktobrī Talsos) ir latviešu gleznotājs, interjera mākslinieks un mākslas pedagogs. Bijis Latvijas Mākslas akadēmijas (LMA) rektors, kur pašlaik ir emeritētais profesors. Mākslinieks ne tikai glezno, bet arī veido vides objektus, telpiskus darbus.

Izglītība 
Mākslinieks pamata izglītību ieguvis Talsu 2. astoņgadīgajā skolā. Mākslas jomā izglītoties sāka pie gleznotāja, zīmēšanas skolotāja Jēkaba Spriņģa Talsos.  Pēc tam mācījās Rīgas Lietišķās mākslas vidusskolā (1958—1963), tālāk sekoja studijas Latvijas Mākslas akadēmijas Interjera un iekārtu nodaļā  (1963—1971), kuru absolvēja, izstrādājot diplomdarbu profesora Aleksandra Stankeviča vadībā.

Mākslinieciskā darbība 
J. A. Osis izstādēs sācis piedalīties 1967. gadā. 1970. gadā par dalību jauno mākslinieku izstādē Maskavā saņēmis PSRS Mākslas akadēmijas prēmiju. Piedalījies grupu izstādēs Latvijā, ASV, Vācijā un Itālijā, Personālizstādes notikušas Rīgā, Valmierā un Talsos.
Mākslinieka darbi atrodas muzejos Latvijā (piemēram, Talsu novada muzejā) un privātkolekcijās Latvijā, ASV, Krievijā, Vācijā, Japānā.Latvijas Mākslinieku savienības biedrs no 1975. gada. 1993.—1998. gadā bijis Starptautiskās mākslas asociācijas "B13" biedrs.Glezno ainavas, portretus, strādājis monumentāli dekoratīvajā glezniecībā, gleznu virsmu apdarē pielieto asamblāžu un dažādas faktūras. Pēdējos gados top optiski un telpiski glezniecības darbi. Māksliniekam tuva ir purvu tematika, kurus bieži attēlo savos darbos.

Pedagoģiskā un administratīvā darbība 
Pedagoga karjeru J. A. Osis sāka kā vecākais pasniedzējs Latvijas Mākslas akadēmijā. No 1997. līdz 2007. gadam bija rektors, šajā amatā nomainot Induli Zariņu.
Vadījis Dizaina nodaļas Vides mākslas katedru, kur pašlaik ir emeritētais profesors.

Atsauces 

1943. gadā dzimušie
Talsos dzimušie
Latviešu mākslinieki
Latvijas Mākslas akadēmijas rektori
Latvijas Mākslas akadēmijas absolventi
Triju Zvaigžņu ordeņa virsnieki
Kevins Andersons (tenisists)

Kevins Andersons (; dzimis  Johannesburgā) ir dienvidāfrikāņu tenisists. Profesionāļa karjeru sāka 2007. gadā. Sportista lielākie panākumi fināla sasniegšana 2017. gada Amerikas atklātajā čempionātā un 2018. gada Vimbldonas čempionātā, pa ceļam uz finālu uzveicot iepriekšējo čempionu Rodžeru Federeru.

2018. gada Vimbldonas čempionātā aizvadīja otro ilgāko cīņu Grand Slam turnīru vēsturē, pusfinālā 6 stundās un 36 minūtēs uzveicot amerikāni Džonu Isneru.

Statistika

Vietas Grand Slam turnīros 

|}

Grand Slam fināli

Zaudējumi

Ārējās saites 

 

1986. gadā dzimušie
Dienvidāfrikā dzimušie
Dienvidāfrikas tenisisti
2008. gada vasaras olimpisko spēļu dalībnieki
Kevins Andersons

Kevins Andersons var būt:

 Kevins Andersons (tenisists) — DĀR tenisists (dzimis 1986. gadā)
 Kevins Andersons (rakstnieks) — ASV rakstnieks (dzimis 1962. gadā)
FC Gintra

FC "Gintra" () ir 1999. gadā dibināts Lietuvas futbola klubs no Šauļiem, kas šobrīd spēlē Lietuvas sieviešu futbola A līgas čempionātā.

Sasniegumi 
 Lietuvas sieviešu futbola A līga
 Čempioni (20) : 1999, 2000, 2003, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2020, 2021, 2022.

Sezonas

Sastāvs 2022 
 Atjaunots . 

 
 
|-----
! colspan="9" bgcolor="#B0D3FB" align="left" |
|----- bgcolor="#DFEDFD"

Atsauces

Ārējās saites 
 Oficiālā mājas lapa  
 Feisbuka lapa  
 Kluba lapa vietnē lietuvosfutbolas.lt 

Gintra
Raiens Bertrāns

Raiens Bertrāns (dzimis ) ir Anglijas futbolists, aizsargs, Anglijas futbola izlases dalībnieks. Kopš 2021. gada Bertrāns pārstāv Anglijas Premjerlīgas komandu Leicester City.

Čempionu līgā, Bertrāns, debitēja finālā, kurā Chelsea ar 4:3 pēcspēles sitienu sērijā apspēlēja Minhenes "Bayern". Viņš arī ir izcīnijis FA kausu. 

Betrāns Anglijas izlasi ir pārstāvējis visās jauniešu izlasēs. Pieaugušo izlasē, Betrāns, debitēja spēlē pret Itāliju, kurā Anglija uzvarēja 2:1. Tāpat, viņš arī ir piedalījies 2016. gada Eiropas čempionātā, kurā Anglija izstājās astotdaļfinālā.

Sasniegumi 
Chelsea

 UEFA Čempionu līga: 2011–12
 UEFA Eiropas līga: 2012–13

Ārējās saites 

1989. gadā dzimušie
Londonā dzimušie
Anglijas futbolisti
Anglijas izlases futbolisti
2016. gada Eiropas čempionāta futbolā spēlētāji
Chelsea F.C. spēlētāji
A.F.C. Bournemouth spēlētāji
Norwich City F.C. spēlētāji
Reading FC spēlētāji
Nottingham Forest F.C. spēlētāji
Southampton FC spēlētāji
2012. gada vasaras olimpisko spēļu dalībnieki
Aston Villa F.C. spēlētāji
Leicester City F.C. spēlētāji
Viesnīca "Transilvānija"

"Viesnīca "Transilvānija"" () ir ir 2012. gada datoranimācijas 3D filma, ko producējusi  studija Sony Pictures Animation un izdevusi studija Sony Pictures Releasing
. Oriģinālvalodā lomas ieskaņojuši: Ādams Sendlers, Selīna Gomesa, Endijs Sembergs, Kevins Džeimss, Stīvs Bušemi, Deivids Speids u.c.

Šī filma ir Gendija Tartakovska debija pilnmetrāžas kino. Filmai ir divi turpinājumi — "Viesnīca "Transilvānija" 2" un "Viesnīca "Transilvānija" 3: Mošķu brīvdienas".

Filma stāsta par grāfu Drakulu, kurš ir uzbūvējis viesnīcu, kur briesmoņi un viņu ģimenes var izbaudīt nesteidzīgu atpūtu, paglābjoties no cilvēku klātbūtnes. Kādā nedēļas nogalē Drakula ir ielūdzis ciemos dažus no saviem labākajiem draugiem — Frankenšteinu un viņa kundzi Mūmiju, Neredzamo Cilvēku un Vilkaču ģimeni. Ir plānots svinēt Drakulas meitas Meivisas 118.dzimšanas dienu. Tomēr viesnīcā ieklīst parasts puisis un iemīlas Drakulas meitā.

Atsauces

Ārējās saites 

2012. gada animācijas filmas
ASV animācijas filmas
Gendija Tartakovska animācijas filmas
Viesnīca "Transilvānija"
Sony Pictures Animation filmas
Columbia Pictures animācijas filmas
Halonas līcis

Halonas līcis () ir populārs tūrisma galamērķis Vjetnamā. Tajā ir tūkstošiem kaļķakmens karsta veidojumu un dažādas formas un izmēra salu. Tā kopējā platība sasniedz 1553 km2.

Kaļķakmens veidojies 500 miljonu gadu laikā, karsts — pēdējos 20 miljonos gadu. Halonas līcī ir vairākas endēmas augu un dzīvnieku sugas. Pētījumi liecina, ka šajā rajonā cilvēki dzīvojuši jau vairāku desmitu tūkstošu gadu senā pagātnē.

1994. gadā iekļauts UNESCO Pasaules mantojuma sarakstā. 2011. gada novembrī iekļauts septiņu jauno dabas brīnumu sarakstā.

Atsauces

Ārējās saites 

 UNESCO apraksts

Vjetnamas ģeogrāfija
UNESCO Pasaules mantojuma vietas Vjetnamā
Fantastiskā sieviete

"Fantastiskā sieviete" () ir 2017. gada čīliešu drāmas filma. Filmas režisors ir Sebastjans Lelio, scenārija autori ir Lelio un Gonsalo Maza, producenti Huans de Dios un Pablo Larains. Galvenās lomas atveido Daniela Vega un Fransiko Rejes. Filma tika izvirzīta Zelta lāča balvai 67. Berlīnes starptautiskā kinofestivāla galvenajā filmu skatē. Čīle filmu izvirzīja Amerikas Kinoakadēmijas balvai nominācijā "Labākā filma svešvalodā", ko arī saņēma.

Atsauces

Ārējās saites 

2017. gada filmas
Kinoakadēmijas balvas ieguvējas filmas svešvalodā
Upurkalns (pilskalns)

Upurkalns jeb Upursalas pilskalns ir pilskalns, kas atrodas Preiļu novada Aglonas pagastā, uz Ciriša ezera Upursalā, iepretim Aglonai. 

Pie pilskalna atrodas apmetnes vieta. 1977. un 1979. gada izrakumos, ko veica Juris Urtāns, secināts, ka pilskalns bijis apdzīvots no 1. gadu tūkstoša pirms mūsu ēras līdz mūsu ēras sākumam, bet apmetne pilskalna pakājē veidojusies vēlāk - ap mūsu ēras 1. gadu tūkstoša vidu, laikā, kad pilskalns vairs nebija apdzīvots. 

Sala ietilpst dabas parkā Cirīša ezers. Ierīkota dabas taka.

Foto galerija

Ārējās saites 
 
 www.latvijas-pilskalni.lv

Pilskalni Latgalē
Senās apmetnes Latvijā
Aglonas pagasts
Arheoloģiskie pieminekļi Latvijā
Viesnīca "Transilvānija" 2

"Viesnīca "Transilvānija" 2" () ir 2015. gada datoranimācijas 3D filma, ko producējusi  studija Sony Pictures Animation un izdevusi studija Acme Film. Oriģinālvalodā lomas ieskaņojuši: Ādams Sendlers, Selīna Gomesa, Endijs Sembergs, Kevins Džeimss, Stīvs Bušemi, Deivids Speids, Mels Brukss u.c.

Filma turpina iepriekšējās filmas stāstu. Tagad viesnīcu "Transilvānija", kura pieder vampīram grāfam Drakulam, var apmeklēt arī cilvēki. Meivisai un Džonatanam piedzimst dēls Denijs. Līdz piecu gadu vecumam nav iespējams noteikt, vai mazulis būs vampīrs vai cilvēks. Drakula uztraucas, jo nevēlas, lai puisēns būtu parasts cilvēks. Kad tuvojas piecu gadu jubileja, Drakula ar viltu nozog mazdēlu un kopā ar saviem draugiem cenšas to izmācīt par vampīru.

Atsauces

Ārējās saites 

2015. gada animācijas filmas
ASV animācijas filmas
Gendija Tartakovska animācijas filmas
Viesnīca "Transilvānija"
Sony Pictures Animation filmas
Columbia Pictures animācijas filmas
Timurs Biļalovs

Timurs Biļalovs () ir Krievijas hokejists, spēlē vārtsarga pozīcijā. Pašlaik (2020) Biļalovs pārstāv KHL komandu Kazaņas "Ak Bars".

Karjera 
Karjeru sācis Kazaņas "Ak Bars" komandā. Spēlējis dažādās VHL komandās. 2018. gadā pievienojās Rīgas "Dinamo", nākamās sezonas gaitā dalot komandas pamatvārtsarga pienākumus ar Kristeru Gudļevski. 2019. gada vasarā atgriezās "Ak Bars" sastāvā. Novembrī Biļalovs uzstādīja jaunu līgas rekordu, aizvadot 316 minūtes jeb nedaudz vairāk kā piecas spēles pēc kārtas sausā.

Atsauces

Ārējās saites 

1995. gadā dzimušie
Krievijas hokejisti
Rīgas "Dinamo" spēlētāji
Kazaņas "Ak Bars" spēlētāji
Hantimansijskas "Jugra" spēlētāji
Hokejisti 2022. gada ziemas olimpiskajās spēlēs
Elīna Otikova

Elīna Otikova (dzimusi ) ir Latvijas FIDE meistare šahā (2018).

Biogrāfija 
2011. gadā uzvarējusi Latvijas jauniešu šaha čempionātā meiteņu vecuma grupā līdz 18 gadiem. Kopš 2012. gada piedalījusies Latvijas sieviešu šaha čempionātos, kuros divas reizes (2014, 2015) izcīnījusi ceturto vietu.

2017. gadā aprīlī Rīgā piedalījusies Eiropas individuālajā šaha čempionātā sievietēm. 

Pārstāvējusi Latvijas komandu Pasaules šaha olimpiādēs:
 2016. gadā 42. šaha olimpiādē Baku (+0, =3, -3);
 2018. gadā 43. šaha olimpiādē Batumi (+3, =2, -3).

2018. gada jūnijā iekļauta Latvijas komandas sastāvā dalībai 43. šaha olimpiādē Batumi. 2018. gada jūlijā kļuvusi par FIDE meistari (WFM).

Vietas Latvijas šaha čempionātā 
 2012. gads — 7. vieta.
 2013. gads — 7. vieta.
 2014. gads — 4. vieta.
 2015. gads — 4. vieta.
 2016. gads — 8. vieta.

Ārējās saites

Atsauces 

1993. gadā dzimušie
Latvijas šahisti
Gitans Nausēda

Gitans Nausēda (; dzimis  Klaipēdā) ir lietuviešu finansists un politiķis, pašreizējais Lietuvas prezidents.

Dzīvesgājums 
Dzimis 1964. gadā Klaipēdā. Studēja Viļņas Universitātes (VU) Rūpniecības un Ekonomikas fakultātē (1982—1987) un Ekonomikas fakultātē (1987—1989). 
Pēc Lietuvas neatkarības atjaunošanas strādāja par Lietuvas Ekonomikas un privatizācijas institūta vecāko pētnieku (1992—1993) un Nacionālā cenu un konkurences dienesta Finanšu tirgus daļas vadītāju (1993—1994) un Lietuvas Bankas Komercbanku uzraudzības departamenta metodoloģijas un analīzes daļas vadītāja vietnieku (1994—1996).

No 1996. līdz 2000. gadam bija Lietuvas Bankas Monetārās politikas departamenta direktors un Lietuvas Bankas valdes loceklis (1998—2000).
Vēlāk bija AS "Vilniaus bankas" valdes priekšsēdētāja padomnieks (2000—2008) un SEB bankas prezidenta padomnieks, finanšu analītiķis (2008—2018).

2019. gada maijā uzvarēja Lietuvas prezidenta vēlēšanās, amatā stājās 2019. gada 12. jūlijā.

2019. gada Lietuvas valsts prezidenta vēlēšanas 
2018. gada 17. septembrī Gitans Nausēda oficiāli apstiprināja savu kandidatūru 2019. gada 12. maijā gaidāmajās Lietuvas valsts prezidenta vēlēšanās. Vēlēšanās viņš piedalījās kā neatkarīgs, partijām nepiederošs, kandidāts. 2019. gada 12. maijā notikušo Lietuvas valsts prezidenta vēlēšanu pirmajā kārtā Gitans Nausēda ieguva 30,94% balsu, kas ļāva viņam kvalificēties 2. kārtai. 2019. gada 26. maijā notikušo Lietuvas valsts prezidenta vēlēšanu otrajā kārtā Gitans Nausēda ievēlēts par Lietuvas prezidentu.

Atsauces 

1964. gadā dzimušie
Klaipēdā dzimušie
Lietuvas politiķi
Lietuvas prezidenti
Pašreizējie valstu vadītāji
Viesnīca "Transilvānija" 3: Mošķu brīvdienas

"Viesnīca "Transilvānija" 3: Mošķu brīvdienas" () ir 2018. gada datoranimācijas 3D filma, ko producējusi  studija Sony Pictures Animation un izdevusi studija Acme Film. Oriģinālvalodā lomas ieskaņojuši: Ādams Sendlers, Selīna Gomesa, Endijs Sembergs, Kevins Džeimss, Stīvs Bušemi, Deivids Speids, Mels Brukss, Džims Gaffigans, Gendijs Tartakovskis, Katrīna Hāna un Mollija Šenona. 

Tāpat kā iepriekš, arī trešās daļas režisors ir Gendijs Tartakovskis, kurš arī pats iejuties kāda filmas varoņa ādā — ieskaņojis zaļo želejveidīgo mošķi Blobiju. Scenārija autors ir pats Tartakovskis, kā arī Maikls Makkallers, kurš ir veidojis scenāriju arī citai veiksmīgai animācijas filmai — "Bēbis boss".

Sižets 

Monstru ģimene dodas pavadīt brīvdienas uz luksusa kruīza kuģa, lai Drakula beidzot varētu atpūsties no rūpēm par savas viesnīcas apmeklētāju labsajūtu. Kopā ar viņiem pošas arī visa raibā draugu kompānija, ar prieku metoties baudīt kruīza kuģa sniegtās izklaides. Tomēr sapņu atvaļinājums pārvēršas murgā, kad Drakula iemīlas noslēpumainajā kuģa kapteinē Ērikā, nenojaušot, ka viņa ir monstru lielākā ienaidnieka Ābrahama van Helsinga pēctece.

Atsauces

Ārējās saites 

 Filmas treileris latviešu valodā

2018. gada animācijas filmas
ASV animācijas filmas
Gendija Tartakovska animācijas filmas
Viesnīca "Transilvānija"
Sony Pictures Animation filmas
Columbia Pictures animācijas filmas
Gambijas karognesēji olimpiskajās spēlēs

Šajā uzskaitījumā apkopoti Gambijas sportisti, kas vasaras olimpiskajās spēļu oficiālajās ceremonijās nesuši valsts karogu.

Gambija līdz šim ir piedalījusies tikai vasaras olimpiskajās spēlēs.

Karognesēji 
Karognesēji, kuri nesuši karogu olimpisko spēļu atklāšanas ceromonijās

Vasaras olimpiskajās spēles

Skatīt arī 
 Gambija olimpiskajās spēlēs

Atsauces

Ārējās saites 
 
  

Gambija
Ar sportu saistīti uzskaitījumi
Olimpa krišana

Olimpa krišana () ir 2013. gada ASV asa sižeta filma, kuras režisors ir Antuāns Fukuā. Galvenās lomas filmā atveido Džerards Batlers, Ārons Ekharts, Morgans Frīmens, Angela Baseta, Melisa Leo, Roberts Fosters, Finlijs Džakobsens un Dilans Makdermots. Filmas turpinājums  "Londonas krišana" (London Has Fallen) iznāca 2016. gadā.

Filma stāsta par teroristu uzbrukumu Baltajam namam. Uzbrukuma laikā ASV prezidents tiek sagrābts par ķīlnieku. Vienīgais cilvēks, kurš spēj viņu glābt, ir bijušais prezidenta apsardzes priekšnieks Maiks Bennings.

Atsauces

Ārējās saites 

2013. gada filmas
ASV filmas
Zenons Stefanskis

Zenons Stefanskis (, , dzimis 1851. gadā, miris pēc 1885. gada) bija 19. gadsimta gleznotājs. Radījis Bērzgales Dieva apredzības baznīcas altārgleznas.

1872. gadā pieminēts Viļņā strādājošā mākslinieka un pedagoga Ivana Trutņeva skolnieku skaitā. No 1871. līdz 1880. gadam mācījās Sanktpēterburgas Ķeizariskajā Mākslas akadēmijā. Mākslas akadēmijā ieguvis medaļas. 1880. gadā ieguva 2. pakāpes klases mākslinieka (классный художник 2-й степени) grādu. Lietuvas Mākslas muzejā atrodas Stefanska glezna Karolio Hryneveckio portretas.

Ārējās saites 
Stefanskis artchive.ru
Stefanskis ldm.lt

19. gadsimta mākslinieki
1851. gadā dzimušie
Ruskuļu Lielais akmens

Ruskuļu Lielais akmens ir dižakmens, kas atrodas Preiļu novada Aglonas pagastā, Ruskuļu ciemā, uz dienvidrietumiem no Ciriša ezera.

Akmens parametri — apkārtmērs pie zemes — 5,80 m, garums — 3,80 m, platums — 2,20 m, augstums — 2,10 m. Akmens virspusē iekalti pieci vienādi konusveidīgi iedobumi, kuru diametrs ir 5 cm, bet dziļums — 2,5 cm. Akmeņi ar šādiem iedobumiem tiek uzskatīti par senajām ziedojumu vietām – kultakmeņiem. Šādu dobakmeņu izplatības robeža, iespējams, atrodas Latvijas teritorijā un Ruskuļu Lielais akmens ir pagaidām vistālāk uz dienvidiem atrastais šāda veida piemineklis Latvijā. 1979. gada arheoloģiskajos izrakumos pie akmens tika atklātas vairākas ugunskura vietas, kas visticamāk saistīta ar akmens izmantošanu kultam. Viens no ugunskuriem kurts uz neliela plakana akmens.

Ar akmeni saistās teika par to, ka uz tā kādreiz guļ un sildās Velns, ka naktīs pie tā spokojoties.

Ārējās saites 
 Ruskuļu Lielais akmens — Aglona.travel

Senās kulta vietas Latvijā
Latvijas dižakmeņi
Aglonas pagasts
Arheoloģiskie pieminekļi Latvijā
Kajatans Moraševskis

Kajatans Moraševskis (, , miris 1811. gadā) bija dominikāņu ordeņa mūks, baltkrievu un poļu dramaturgs. Viens no baltkrievu teātra pamatlicējiem. Daļu no mūža pavadījis Aglonā. 

Darbojās kā pasniedzējs Zabeļskas dominikāņu kolēģijā, kas no 1716. līdz 1838. gadam atradās Valincos (Latvijas pierobežā Baltkrievijas Vjerhņadzvinskas rajonā). Šeit kopā ar Mihalu Cjacerski un Ignaciju Jureviču sacerēja lugas, kuras iestudēja kolēģijas audzēkņi. 1788. gadā Moraševskis tika pārcelts uz skolu, kas darbojās pie Aglonas klostera. Nāves brīdī 1811. gadā Moraševskis bija Šumskas (pie Viļņas) klostera priors.

Lietuvas ZA bibliotēkā saglabājušies divi Moraševska lugu manuskripti - "Brīvība nebrīvē" poliski un divvalodīgā "Komēdija" (Камедыя), kurā divi no trijiem galvenajiem varoņiem runā baltkrieviski. "Komēdijas" teksts pirmoreiz tika publicēts 1911. gadā.

Ārējās saites 
Par Kajatanu Moraševski (baltkrieviski)
Kajatana Moraševska luga "Komēdija"

Baltkrievu valodā rakstošie
Poļu valodā rakstošie
1811. gadā mirušie
Aglona
Madagaskara 2

"Madagaskara 2" () ir 2008. gada amerikāņu datoranimācijas kinokomēdija, kuras režisori ir Ēriks Darnels un Toms Makgrāts. Filma turpina stāstu par četriem Ņujorkas Centrālparka zoodārza iemītniekiem. Atvadoties no Madagaskaras salas, viņi dodas atpakaļ uz Ņujorku ar vecu, reiz avarējušu lidmašīnu. Drīz vien komanda strauji piezemējas mežonīgajos Āfrikas plašumos, kur zoodārzā augusī četrotne pirmoreiz satiek savus sugas brāļus. Šī ir otrā filma "Madagaskaras" filmu sērijā.

Filmas oriģinālajā angļu valodas versijā lomas ieskaņojuši Bens Stillers, Kriss Roks, Deivids Švimmers, Džada Pinketa Smita un citi.

Lomas latviešu valodā ierunājuši: Edgars Lipors, Ainārs Ančevskis, Liene Gāliņa, Imants Pakalnietis, Jānis Kirmuška, Ģirts Jakovļevs, Varis Vētra, Pēteris Šogolovs, Ivars Auziņš, Gundars Silakaktiņš, Katrīne Pasternaka, Andris Bērziņš, Normunds Rutulis, Dace Vītola, Pēteris Liepiņš un citi.

Atsauces

Ārējās saites 

2008. gada animācijas filmas
ASV animācijas filmas
DreamWorks Animation filmas
Paramount Pictures animācijas filmas
Madagaskara 3

"Madagaskara 3" () ir 2012. gada amerikāņu datoranimācijas kinokomēdija, kuras režisori ir Ēriks Darnels un Toms Makgrāts. Filma turpina stāstu par četriem Ņujorkas Centrālparka zoodārza iemītniekiem. Šoreiz Alekss, Mārtijs, Melmans, Glorija un viņu draugi pievienojas ceļojošajam cirkam, cerībā atkal nokļūt mājās — Ņujorkā. Šī ir trešā un pēdējā filma "Madagaskaras" filmu sērijā.

Filmas oriģinālajā angļu valodas versijā lomas ieskaņojuši Bens Stillers, Kriss Roks, Deivids Švimmers, Džada Pinketa Smita, Saša Barons Koens, Frānsisa Makdormanda, Martins Šorts, Vinnijs Džonss un citi aktieri.

Filmas dublāža latviešu valodā veikta studijā Rija. Lomas ierunājuši aktieri Edgars Lipors (Alekss), Ainārs Ančevskis (Mārtijs), Liene Gāliņa (Glorija), Imants Pakalnietis (Melmans), Guna Zariņa (kapteine Dibuā), Jānis Kirmuška (Karalis Džulians), Pēteris Šogolovs (Kovaļskis), Varis Vētra (Kapteinis), Igors Čerņavskis (tīģeris Vitālijs), Ģirts Jakovļevs (Moriss), Dainis Porgants (Riko), Kristaps Liepiņš (Morts), Artis Robežnieks (Meisons), Roberto Meloni (ronis Stefano) un Inga Misāne (Džī).

Atsauces

Ārējās saites 

2012. gada animācijas filmas
ASV animācijas filmas
DreamWorks Animation filmas
Paramount Pictures animācijas filmas
Kriss Ganters

Kriss Ganters (dzimis ) ir Velsas futbolists, aizsargs, Velsas futbola izlases dalībnieks. Kopš 2020. gada spēlē Anglijas čempionāta kluba Charlton Athletic sastāvā.

Klubu karjera 
Pēc divu gadu pavadīšanas Cardiff City, par četriem miljoniem mārciņu viņu nopirka Premjerlīgas klubs Tottenham Hotspur. 2008.-2009. gada sezonā Ganters tika vien pie piecām spēlēm Premjerlīgā, tāpēc pārvācās uz Čempionātu, parakstot līgumu ar Notingemas "Forest". "Forest" rindās viņš trīs gados aizvadīja 133 spēles un guva divus vārtus. 2012. gadā pievienojās Reading FC, kur nu jau aizvadījis vairāk nekā 250 spēles.

Karjera izlasē 
Ganters ir spēlējis visās Velsas jauniešu izlasēs. 2007. gadā viņš debitēja Velsas pieagušo izlasē spēlējot pret Jaundzēlandi. Ganters arī piedalījās 2016. gada Eiropas čempionātā futbolā. 2017. gadā viņš tika atzīts par Velsas labāko futbolistu.

Sasniegumi 
Individuālie sasniegumi

 Velsas gada futbolists: 2017

Atsauces

Ārējās saites 

1989. gadā dzimušie
Velsā dzimušie
Velsas futbolisti
Velsas izlases futbolisti
2016. gada Eiropas čempionāta futbolā spēlētāji
Reading FC spēlētāji
Cardiff City F.C. spēlētāji
Tottenham Hotspur F.C. spēlētāji
Nottingham Forest F.C. spēlētāji
2020. gada Eiropas čempionāta futbolā spēlētāji
2022. gada FIFA Pasaules kausa spēlētāji
Veins Henesijs

Veins Roberts Henesijs (; dzimis ) ir Velsas futbolists, vārtsargs, Velsas futbola izlases dalībnieks. Kopš 2022. gada spēlē Anglijas Premjerlīgas kluba Nottingham Forest sastāvā.

2008-09. gadā kopā ar Vulverhemptonas "Wanderers" izcīnijis Anglijas čempionāta titulu. Kopā Vulverhamptonas rindās aizvadījis vairāk nekā 150 spēles. Daudzās traumas liegušas Henesijam aizvadīt pilnvērtīgu karjeru. 2014. gadā viņš pievienojās Premjerlīgas klubā Crystal Palace F.C..

Henesijs ir spēlējis visās Velsas jauniešu izlasēs. U19 komandā Henesijs pat ir guvis vārtus, no 36 metriem pārspējot Turcijas vārtsargu. 2007. gadā debitēja pieaugušo izlasē spēlē pret Jaunzēlandi. Kopš tās spēles arī kļuvis par Velsas izlases pirmo vārtsargu. Henesijs arī piedalījās 2016. gada Eiropas čempionātā.

Sasniegumi 
Wolverhampton Wanderers

 Anglijas čempionāts: 2008–09

Ārējās saites 

1987. gadā dzimušie
Velsā dzimušie
Velsas futbolisti
Velsas izlases futbolisti
Futbola vārtsargi
2016. gada Eiropas čempionāta futbolā spēlētāji
Manchester City F.C. spēlētāji
Wolverhampton Wanderers F.C. spēlētāji
Crystal Palace F.C. spēlētāji
2020. gada Eiropas čempionāta futbolā spēlētāji
Burnley FC spēlētāji
Nottingham Forest F.C. spēlētāji
2022. gada FIFA Pasaules kausa spēlētāji
Džo Ledlijs

Džo Ledlijs (dzimis ) ir Velsas futbolists, pussargs, Velsas futbola izlases dalībnieks. Kopš 2021. gada spēlē Anglijas League Two kluba Newport County sastāvā.

Klubu karjera 
Profesionālo karjeru sācis Velsas klubā Cardiff City F.C., kur aizvadīja 6. sezonas. Viņš palīdzēja klubam tikt līdz 2008. gada FA kausa finālam. 2010. gadā viņš pārvācās uz "Celtic". "Celtic" rindās viņš trīs reizes ir izcīnijis Premjerlīgas titulus un vienu reizi izcīnijis Skotijas kausu. 2014. gada janvārī viņš pievienojās Crystal Palace un tur aizvadīja trīs sezonas Premjerlīgā. 2017. gadā viņš pievienojās Anglijas čempionāta klubam Derby Country FC.

Karjera izlasē 
Ledlijs ir pārstāvējis visas Velsas jauniešu izlases. 2005. gada 7. septembrī viņš debitēja pieaugušo izlasē. Velsa izbraukumā uzvarēja Poliju. Džo izlasē ir aizvadījis 77 spēles. Savus četrus vārtus viņš ir guvis pret Sanmarīno, Krieviju, Luksemburgu un Nīderlandi. 2016. gadā viņš piedalijās Eiropas čempionātā futbolā.

Sasniegumi 
Celtic

 Skotijas Premjerlīga: 2011–12, 2012–13, 2013–14
 Skotijas kauss: 2012–13

Ārējās saites 

1987. gadā dzimušie
Velsā dzimušie
Velsas futbolisti
Velsas izlases futbolisti
2016. gada Eiropas čempionāta futbolā spēlētāji
Celtic F.C. spēlētāji
Derby County F.C. spēlētāji
Cardiff City F.C. spēlētāji
Crystal Palace F.C. spēlētāji
Bahamas olimpiskajās spēlēs

Bahamas olimpiskajās spēlēs pirmo reizi startēja 1952. gadā, kad vasaras olimpiskās spēles notika Helsinkos. Kopš tā laika tā ir piedalījusies visās vasaras olimpiskajās spēlēs, izņemot 1980. gadā, kad tā, tāpat kā daudzas valstis, pēc ASV inciatīvas nolēma spēles PSRS galvaspilsētā Maskavā boikotēt. Bahamas līdz šim nav bijušas pārstāvētas ziemas olimpiskajās spēlēs.

Kopumā Bahamas ir izcīnījušas 14 olimpiskās medaļas (6 — zelta, 2 — sudraba un 6 — bronzas medaļas). Visas šīs medaļas ir izcīnītas vieglatlētikā (12 medaļas) un burāšanā (2 medaļas). Pirmo olimpisko medaļu Bahamas ieguva 1956. gada Melburnas olimpiskajās spēlēs, to izdarīja burātāji Sloans Faringtons un Darvards Noulzs. Kopš 1992. gada katrās vasaras olimpiskajās spēlēs Bahamu sportisti ir izcīnījuši vismaz vienu olimpisko medaļu. Ar medaļām bagātākais Bahamu sportists ir sprinteris Kriss Brauns, kurš ir izcīnījis 4 olimpiskās medaļas (1 — zelta, 1 — sudraba un 2 — bronzas medaļas).

Dalības

Sportisti vasaras olimpiskajās spēlēs

Sportistu skaits

Sadalījums pa olimpiskajiem sporta veidiem

Medaļu tabulas 
Skatīt arī: Olimpisko medaļu skaits pēc valsts

Vasaras olimpiskajās spēles

Medaļu sadalījums pa vasaras olimpiskajiem sporta veidiem

Medaļas pa dzimumiem

Medaļnieku uzskaitījums 

Šajā tabulā apkopoti tikai tie sportiski, kas pēc Starptautiskās olimpiskās komitejas datiem pārstāvot Bahamas ir ieguvuši trīs vai vairāk olimpiskās medaļas.

Karognesēji

Ārējās saites
Bumbu kalns

Bumbu kalns ir 16 metrus augsts paugurs Bolderājas kāpās, Kleistu mežā, Rīgā. Latvijas brīvības cīņu piemiņas vieta.

Bermontiādes laikā 1919. gada novembrī šeit atradās Krišjāņa Berķa vadītais Latgales divīzijas komandpunkts. 6. Rīgas kājnieku pulks, uzbrūkot no Bumbu kalna, ieņēma Sudrabkalniņu.  bijušie Latgales divīzijas štāba virsnieki Bumbu kalnā atklāja granīta pieminekli ar bronzas plāksni, kurā bija attēlota 1919. gada novembra kauju shēma. 1969. gadā pieminekli nopostīja. Piemiņas vieta atjaunota 1989. gadā. To atjaunoja pēc LNNK un Latvijas Atdzimšanas partijas iniciatīvas, uzstādot piemineklim oriģinālo bronzas plāksni, kas bija saglabāta netālu esošajās Šmitu mājās. Pēc neilga laika bronzas plāksni nozaga. Rīgas pašvaldība piemineklis atkārtoti atjaunoja 2007. gadā.

Bumbu kalnā atrodas Valsts meža dienesta meža ugunsnovērošanas tornis, kas pieejams arī apmeklētājiem kā skatu tornis.

Atsauces 

Kleisti (Rīga)
Latvijas pauguri
Latvijas brīvības cīņas
Skaistule un briesmonis (1991. gada filma)

"Skaistule un briesmonis" () ir 1991. gadā uzņemta ASV animācijas filma. Filmas režisori ir Gērijs Truzdeils un Kērks Vaizs. Filmas sižets balstīts uz franču pasakas "Skaistule un briesmonis" motīviem. Tā ir 30. Walt Disney Pictures pilnmetrāžas animācijas filma.

"Skaistule un briesmonis" bija pirmā animācijas filma, kas ieguva Zelta globusa balvu kategorijā "Labākā komēdija vai muzikālā filma". Tā tika nominēta arī Amerikas Kinoakadēmijas balvai kā labākā filma, kā arī citās nominācijās. Ieguva Amerikas Kinoakadēmijas balvu par labāko oriģinālmūziku (komponists Alans Menkens) un labāko dziesmu. Labākās dziesmas kategorijā tika nominētas pavisam trīs dziesmas no šīs filmas, bet balvu ieguva tituldziesma Beauty and the Beast. Dziesmu komponists bija Alans Menkens, teksta autors Hauards Ešmens. Hauards Ešmens, kas bija arī filmas izpildproducents, nomira no AIDS komplikācijām astoņus mēnešus pirms filmas iznākšanas. Filma tika veltīta viņa piemiņai. Ešmenam balva tika piešķirta pēc nāves.

Ārējās saites 

1991. gada animācijas filmas
ASV animācijas filmas
Walt Disney Animation Studios filmas
ASV romantikas filmas
Sano

Sano () ir japāņu cilmes uzvārds. Cilvēki ar šo uzvārdu:
 Rihei Sano (佐野 理平; 1912—1992) — japāņu futbolists;
 Toru Sano (佐野 達; 1963) — japāņu futbolists.

Japāņu uzvārdi